

**BEARTAS TEILIFÍSE CIORCAID IATA**

**(TCI)**

**Leagan 1.6**

**Faisnéis faoin Doiciméad:**

|  |  |
| --- | --- |
| **Teideal an Doiciméid** | Beartas Teilifíse Ciorcaid Iata (TCI) |
| **Úinéir** | Comhairle Chontae na Gaillimhe |
| **Úda(i)r** | Oifigeach Cosanta Sonraí |
| **Úsáideoirí** | Foireann agus Saoránaigh Chomhairle Chontae na Gaillimhe |
| **Dáta** | 28/11/2024 |
| **Stádas** | Faofa ag an bhFoireann Bainistíochta |
| **Leagan** | 1.6 |

**Stair an Leagain:**

|  |  |  |  |
| --- | --- | --- | --- |
| **Leagan** | **Cruthaithe/leasaithe ag** | **Dáta** | **Cur Síos** |
| **0.1** | **Maria Ward** | **02.07.18** | Dréacht-TCI curtha i láthair FBF chun formheas a fháil |
| **0.2** | **Maria Ward** | **03.07.18** | Leasaithe de réir Jim Cullen, SS |
| **0.3** | **Maria Ward** | **12.07.18** | Leasaithe de réir Kevin Kelly, PF Eatramhach |
| **0.4** | **Maria Ward** | **18.07.18** | Leasaithe de réir Steven Lally, Innealtóir Saoráidí |
| **1.0** | **Maria Ward** | **25.07.18** | Cheadaigh an Fhoireann Bainistíochta Feidhmiúcháin Beartas TCI - Leagan 1 |
| **1.1** | **Maria Ward** | **19.11.18** | Nuashonraithe bunaithe ar mholadh a rinneadh i ndiaidh Iniúchadh CCS (dath dearg ar leasuithe)  2. An t-údar gur úsáideadh TCI  8. Stóráil agus Coinneáil  9. Rochtain, Féachaint ar Íomhánna agus Nochtadh do Thríú Páirtithe  14. Freagrachtaí  15. Freagracht na gCuideachtaí Slándála  16. Teicneolaíochtaí Faireachais seachas TCI  Aguisín 1 |
| **1.4** | **Niamh Kelly** | **28.02.19** | Leasaithe de réir Michael Owens SS/C (dath glas)  16. Teicneolaíochtaí Faireachais seachas TCI |
| **1.5** | **Liadhan Keady** | **11.12.20** | Athbhreithniú iomlán ar bheartas TCI - leagan 1.4  Bain na codanna; Dróin, Rianú CSD, Fóin Phóca na Comhairle  Glactha ag an bhFoireann Bainistíochta Feidhmiúcháin |
| **1.6** | **Geraldine Healy** | **20.11.24** | Athbhreithniú iomlán ar bheartas TCI - leagan 1.5  Bain na Rannóga seo a leanas: Ceamaraí Colainne, Uathaithint Uimhirphlátaí (UAUP), Taifeadtaí fuaime. |

Clár an na nÁbhar:

[Réamhrá 3](#_Toc184805533)

[1. Ráiteas Beartais 3](#_Toc184805534)

[2. Cuspóir an Pholasaí 3](#_Toc184805535)

[3. Cuspóir TCI 4](#_Toc184805536)

[4. Scóip 4](#_Toc184805537)

[5. Róil agus Freagrachtaí 4](#_Toc184805538)

[6. Suíomhanna TCI 6](#_Toc184805539)

[7. Comharthaíocht TCI 7](#_Toc184805540)

[8. Faireachas TCI Ceilte 7](#_Toc184805541)

[9. Taifeadtaí TCI a Choinneáil 8](#_Toc184805542)

[10. Rochtain TCI 8](#_Toc184805543)

[I. Rochtain Tríú Páirtí ar Thaifeadtaí TCI 8](#_Toc184805544)

[II. Rochtain ag Daoine is Ábhar do na Sonraí 9](#_Toc184805545)

[III. Rochtain ag an nGarda Síochána 9](#_Toc184805546)

[IV. Rochtain faoi Shaoráil Faisnéise (SF) 10](#_Toc184805547)

[V. Socruithe Slándála le haghaidh TCI 10](#_Toc184805548)

[11. Clár TCI 10](#_Toc184805549)

[12. Measúnú Tionchair ar Chosaint Sonraí (MTCS) 11](#_Toc184805550)

[13. Monatóireacht agus Athbhreithniú 11](#_Toc184805551)

[14. Ceart Gearán a dhéanamh leis an gCoimisinéir Cosanta Sonraí 11](#_Toc184805552)

[15. Tuilleadh Eolais 11](#_Toc184805553)

[Aguisíní 12](#_Toc184805554)

[Aguisín 1 – *Sainmhínithe* 12](#_Toc184805555)

[Aguisín 2 – *Teimpléid Chomharthaí TCI* 13](#_Toc184805556)

[Aguisín 5 – *Foirm - Taifeadta agus/nó Aistrithe TCI chuig 3ú Páirtí* 13](#_Toc184805557)

[Aguisín 7 - *Fardal de cheamaraí TCI atá suiteáilte ag Comhairle Chontae na Gaillimhe ar fud Chontae na Gaillimhe mar aon le heolas faoina stádas oibríochtúil i láthair na huaire* 13](#_Toc184805558)

# Réamhrá

Baineann an beartas seo le trealamh ceamara faireachais (TCI), agus le bailiú, le húsáid, le stóráil agus le diúscairt sonraí taifeadta ar chóras TCI ag Comhairle Chontae na Gaillimhe. Cuimsítear anseo córais TCI laistigh d’áitreabh na Comhairle, ionaid fág anseo, carrchlóis, céanna, monarchana, conláiste cathartha, suíomhanna faoi úinéireacht Chomhairle Chontae na Gaillimhe.

Suiteáiltear na córais TCI seo mar bhearta praiticiúla chun cabhrú le Comhairle Chontae na Gaillimhe lena cúraimí a thabhairt i gcrích ar mhaithe le leas an phobail, lena bhfeabhsaítear slándáil agus sábháilteacht an phobail, chomh maith le coireacht a chosc agus a bhrath, agus ciontóirí a n-ionchúiseamh.

Úsáidtear Scéimeanna TCI Pobalbhunaithe, atá ceadaithe ag An Garda Síochána faoi Alt 38 d’Acht an Gharda Síochána, 2005, d’aonchuspóir nó do phríomhchuspóir ord poiblí agus sábháilteacht a chinntiú in áiteanna poiblí trí chionta a dhíspreagadh, a chosc, a bhrath agus a n-ionchúiseamh. Is comhrialaitheoirí é An Garda Síochána de gach ceamara TCI atá in úsáid faoi Scéimeanna TCI Pobalbhunaithe.

Tá Beartais Chosanta Sonraí Chomhairle Chontae na Gaillimhe le fáil ar shuíomh gréasáin na Comhairle: [www.galway.ie](file:///C:\Users\aroger\Desktop\Final_DTP\Final_DTP\www.galway.ie)

# Ráiteas Beartais

Bíonn reachtaíocht maidir le Cosaint Sonraí infheidhme, toisc go bhféadfaí go gcuimseofaí sonraí pearsanta i dtaifeadtaí TCI. Tá TCI á rialú de réir Achtanna um Chosaint Sonraí, 1988 - 2018, agus ag an Rialachán Ginearálta maidir le Cosaint Sonraí (RGCS) (Rialachán (AE) 2016/679), treoirlínte arna n-eisiúint ag Oifig an Choimisiúin um Chosaint Sonraí agus Alt 38 d’Acht an Gharda Síochána, 2005.

Déanfar monatóireacht TCI ar limistéir phoiblí chun críche slándála ar bhealach atá comhsheasmhach le gach beartas reatha a bhfuil glactha ag an gComhairle leo, lena n-áirítear Beartas Comhionannais agus Éagsúlachta, Beartas um Dhínit san Ionad Oibre, Cóid Chleachtais chun déileáil le gearáin maidir le Bulaíocht agus Ciapadh agus Gnéaschiapadh, agus beartais agus treoirlínte ábhartha eile cosúil leo sin atá eisithe ag Oifig an Choimisinéara Sonraí.

Bainfear úsáid as TCI ar bhealach gairmiúil, eiticiúil agus dlíthiúil de réir théarmaí an bheartais seo agus de réir an dlí. Beidh úsáid TCI comhréireach agus ní úsáidfear córais TCI chun monatóireacht ghnáthúil a dhéanamh ar ghníomhaíochtaí fhostaithe na Comhairle nó bhaill den phobal i ngnáthchúrsa a ngnó dhleathaigh.

# Cuspóir an Pholasaí

Is é seo a leanas cuspóir an bheartais seo:

* Na cosaintí atá i bhfeidhm i gComhairle Chontae na Gaillimhe maidir le hoibriú, le monatóireacht agus le rochtain ar chórais agus ar íomhánna TCI a rialú agus cur síos a dhéanamh orthu.
* Chomh maith leis sin, cabhróidh sé le Comhairle Chontae na Gaillimhe a hoibleagáidí maidir le hoibriú, agus le rochtain ar, chórais TCI agus a dtaifeadtaí a chomhlíonadh.
* Míneofar conas is féidir le daoine a gcearta a fheidhmiú i ndáil le sonraí pearsanta cruthaithe ag Córais TCI na Comhairle.

# Cuspóir TCI

Úsáideann Comhairle Chontae na Gaillimhe TCI chun na gcríoch seo a leanas:

* Daoine agus réadmhaoin atá lonnaithe ar áitreabh na Comhairle agus an ceantar máguaird a chosaint agus a chumhdach.
* Sláinte agus Sábháilteacht bhaill foirne, chuairteoirí agus chustaiméirí Chomhairle Chontae na Gaillimhe a chinntiú agus a chur chun cinn.
* A cumhachtaí forfheidhmithe dlí a fheidhmiú e.g. cionta faoi reachtaíocht bainistíochta bruscair agus dramhaíola a chosc, a n-imscrúdú agus a n-ionchúiseamh.
* Sábháilteacht phoiblí agus an phobail a fheabhsú, chomh maith le feabhas a chur ar an tuiscint atá ag pobail áitiúla ar shábháilteacht trí chabhrú le cionta coiriúla a chosc, a bhrath agus a n-imscrúdú.
* Imscrúdú ag foireann bainistíochta na Comhairle ar theagmhais/thimpistí tuairiscithe agus ar iompar calaoiseach amhrasta nó líomhnaithe nó ar ghníomhaíochtaí eile ar comhréir leis an mbeartas seo.
* Imscrúduithe maidir le teagmhais ar chuir gníomhaireachtaí eile i gcrích iad, i.e. an tÚdarás Sláinte agus Sábháilteachta, Árachóirí na Comhairle agus nó comhairleoirí dlí.
* Tacaíocht a thabhairt don Gharda Síochána chun coireacht a dhíspreagadh, a bhrath agus a ionchúiseamh.

Beidh sonraí a fhaightear trí úsáid a bhaint as córais TCI teoranta agus comhréireach chun na gcríoch lenar bailíodh na sonraí.

Ní úsáidfidh Comhairle Chontae na Gaillimhe TCI d’aon chríoch seachas do na críocha a bhfuil cur síos déanta orthu sa doiciméad beartais seo.

# Scóip

Baineann scóip an pholasaí seo leis:

* Gach fostaí de chuid Chomhairle Chontae na Gaillimhe
* Gach duine aonair agus eagraíocht atá ag feidhmiú thar ceann na Comhairle.
* Soláthraithe seirbhíse TCI (próiseálaithe sonraí) atá faoi chonradh ag an gComhairle.

# Róil agus Freagrachtaí

1. Beidh córais TCI na Comhairle Contae á bhfeidhmiú agus á gcothabháil ag:

* An Chomhairle Chontae agus/nó
* Soláthraithe seirbhíse TCI tríú páirtí: ní mór go mbeidh soláthraithe seirbhíse TCI tríú páirtí ceadúnaithe leis an Údarás Slándála Príobháidí (ÚSP), arb é an comhlacht reachtúil chun an tionscal slándála príobháidí in Éirinn a cheadúnú agus a rialú. Meastar gur Próiseálaithe iad soláthraithe seirbhíse TCI tríú páirtí agus dá réir sin ceanglaítear orthu Comhaontú Próiseála Sonraí foirmiúil a shíniú le Comhairle Chontae na Gaillimhe chun a chinntiú go gcomhlíonann siad, chomh maith leis an gComhairle Chontae, a ndualgais faoin reachtaíocht um chosaint sonraí.

1. Sannfar gach córas TCI d’fhostaí ainmnithe de chuid Chomhairle Chontae na Gaillimhe a mbeidh freagrach as. Cuimseofar leis an bhfreagracht seo go gcinntítear go bhfuil an córas TCI á fheidhmiú ar bhealach atá i gcomhréir leis an mbeartas seo agus le reachtaíocht cosanta sonraí.
2. Tá an Stiúrthóir Seirbhísí ábhartha freagrach as an méid seo a leanas:

* A chinntiú go gcuirfear an úsáid a mbaintear as TCI chun feidhme de réir an bheartais seo mar atá leagtha síos ag Comhairle Chontae na Gaillimhe;
* Maoirseacht agus comhordú a dhéanamh ar úsáid TCI chun críocha sábháilteachta agus slándála laistigh de Chomhairle Chontae na Gaillimhe;
* A chinntiú go ndéantar meastóireacht ar gach ceamara TCI atá in úsáid faoi láthair chun a chinntiú go bhfuil an beartas seo á chomhlíonadh;
* A chinntiú go bhfuil an mhonatóireacht TCI atá á déanamh ag an gComhairle i gcomhréir leis na caighdeáin agus leis na cosaintí is airde;
* Athbhreithniú a dhéanamh ar shuíomhanna ceamara agus a bheith freagrach as aon fhaisnéis nó aon ábhar TCI taifeadta a stóráiltear i gcomhréir leis an mbeartas seo a scaoileadh;
* Taifead rochtana (i.e. loga rochtana) a choimeád maidir le haon ábhar taifeadta nó stóráilte sa chóras, nó ar ábhar den sórt sin a scaoileadh;
* A chinntiú nach ndéantar aon chóip d’ábhar taifeadta gan údarú a fháil;
* A chinntiú go bhfuil an imlíne radhairc ó cheamaraí suímh sheasta ag teacht leis an mbeartas seo, go hinmheánach agus go seachtrach;
* Suíomh ceamaraí sealadacha a cheadú atá le húsáid i rith imeachtaí speisialta lena mbaineann ceanglais slándála ar leith agus a chinntiú go mbainfear anuas iad i ndiaidh a leithéid sin d’imeachtaí. TABHAIR FAOI DEARA: Ní chuimsítear i gceamaraí sealadacha trealamh TCI ceilte nó ceamaraí faireachais ceilte a úsáideann An Garda Síochána d’imscrúduithe coiriúla údaraithe atá ceadaithe ag Rúnaí an Chontae;
* Machnamh a dhéanamh ar aiseolas / ar ghearáin ó bhaill foirne maidir le sárú féideartha príobháideachais nó rúndachta mar gheall ar shuíomh ceamara TCI ar leith nó trealamh gaolmhair;
* A chinntiú nach bhfuil gach ceantar ina bhfuil monatóireacht á déanamh ag sárú ionchais phríobháideachais daoine aonair agus a bheith airdeallach nach dócha go dtarlódh a leithéid de shárú;
* A chinntiú nach bhfuil ceamaraí seachtracha ag cur isteach ar dhaoine mar gheall ar a suíomhanna agus na radhairc atá acu ar thithíocht chónaithe in aice láimhe agus go gcomhlíontar an prionsabal “Ionchas Réasúnta Príobháideachais”;
* A chinntiú go bhfuil taifeadtaí á stóráil in áit shlán agus nach bhfuil rochtain orthu ach ag pearsanra údaraithe amháin;
* A chinntiú nach stóráiltear íomhánna taifeadta ar feadh tréimhse níos faide ná 30 lá (28 lá i gcás an TCI Pobalbhunaithe) agus go léirscriostar iad ina dhiaidh sin, ach amháin má theastaíonn siad mar chuid d’imscrúdú coiriúil nó d’imeachtaí cúirte (coiriúil nó sibhialta) nó d’úsáid bona fide eile a bheidh ceadaithe ag Rúnaí an Chontae;
* A chinntiú, má tá áis zúmála ar an gceamara, nuair a bhíonn áis zúmála ar cheamara in úsáid, nach dtarlaíonn aon sárú príobháideachais agus go logáiltear a leithéid de ghníomhaíocht.

1. Déanfaidh an tOifigeach Cosanta Sonraí, a bheidh ceaptha ag an gComhairle, monatóireacht ar ghnéithe cosanta sonraí na Comhairle a bhaineann le feidhmiú a Córais TCI.

# Suíomhanna TCI

Tá sé tábhachtach machnamh cúramach a dhéanamh ar shuíomh ceamaraí. Úsáidfear TCI, de réir mar is cuí, go buan nó ó am go ham, ag suíomhanna éagsúla laistigh de limistéar feidhme Chomhairle Chontae na Gaillimhe d’aon chuspóir a shonraítear sa doiciméad beartais seo. D’fhéadfadh na suíomhanna seo a leanas a bheith i gceist:

* Áitreabh agus maoin de chuid na Comhairle
* Limistéir Phoiblí
* Réadmhaoin Tríú Páirtí (faoi réir chomhaontú na n-úinéirí)

Ní úsáidfear TCI chun monatóireacht a dhéanamh ar limistéir ina bhféadfadh daoine a bheith ag súil le hionchas réasúnta príobháideachais. Socrófar ceamaraí ar bhealach a chuirfidh cosc ar nó a laghdóidh limistéir taifeadta seachas iad siúd atá beartaithe le bheith clúdaithe ag an gcóras TCI, lena n-áirítear daoine atá ag dul thar bráid agus réadmhaoin phríobháideach de chuid duine éigin eile.

Soláthraíonn an Chomhairle roinnt seomraí cruinnithe ina bhfuil córais taifeadta TCI. Ba cheart go gcuirfí in iúl do chustaiméirí, agus cruinniú á lorg acu, go reáchtálfar a leithéid de chruinnithe i seomra cruinnithe ina bhfuil córas TCI agus go ndéanfar an cruinniú á fhístaifeadadh. Beidh comharthaí crochta sna seomraí sin i gcomhréir leis an mbeartas seo.

Ní bhuailfear le custaiméirí a chuireann i gcoinne a leithéid sin de thaifeadadh, mura bhfuil ball foirne eile i láthair mar fhinné ag an gcruinniú chun nótaí a ghlacadh agus deimhneofar an nóta leis an gcustaiméir sula gcuirtear críoch leis an gcruinniú.

Féach ar [***Aguisín 7***](https://www.galway.ie/en/services/yourcouncil/dataprotection/cctv/) áit a bhfuil Fardal de na ceamaraí TCI atá suiteáilte ag Comhairle Chontae na Gaillimhe ar fud Chontae na Gaillimhe le fáil mar aon le heolas faoina stádas oibríochtúil i láthair na huaire.

# Comharthaíocht TCI

Cinnteoidh foireann na Comhairle go gcuirfear comharthaíocht TCI oiriúnach in áiteanna ina bhfuil an TCI suite, ionas go dtuigeann baill den phobal go bhfuil siad ar tí dul isteach in áit ina bhfuil córas TCI in úsáid. Chomh maith leis sin, feidhmíonn comharthaí mar dhíspreagadh breise.

Má tá aitheantas an Rialaitheora (i.e. Comhairle Chontae na Gaillimhe) ar eolas mar aon leis an ngnáthchuspóir próiseála (e.g. slándáil) is é seo a leanas an méid is gá a chur ar an gcomharthaíocht:

* Fógra go bhfuil TCI á oibriú;
* Sonraí teagmhála a bhféadfadh an méid seo a leanas a bheith ina measc: seoladh suíomh gréasáin, uimhir theileafóin nó seoladh ríomhphoist.

Mura bhfuil cuspóir na próiseála soiléir ní mór an méid seo a leanas a chur ar fáil ar an gcomharthaíocht:

* Fógra go bhfuil TCI á oibriú;
* Cuspóir an chórais TCI;
* Ainm na heagraíochta atá freagrach as an gcóras TCI a oibriú;
* Sonraí an teagmhálaí laistigh den eagraíocht atá freagrach as an gcóras TCI a oibriú.

D’fhéadfaí gcuimseofaí na háiteanna seo a leanas mar áiteanna atá oiriúnach do chomharthaíocht:

* Bealaí isteach chuig áitreabh, i.e. doirse seachtracha agus geataí isteach;
* Limistéir fáiltithe;
* Ag gach ceamara nó cóngarach dóibh;
* Aon limistéar eile atá clúdaithe ag TCI
* Bóithre isteach chuig bailte ina bhfuil Scéimeanna TCI Pobalbhunaithe i bhfeidhm

Féach ar [***Aguisín 2***](https://www.galway.ie/en/services/yourcouncil/dataprotection/cctv/) lena soláthraítear teimpléid oiriúnacha do chomharthaíocht TCI.

# Faireachas TCI Ceilte

* Go hiondúil ní cheadaítear faireachas TCI ceilte ach de réir an cháis ina bhfuil gá leis na sonraí chun cionta a chosc, a bhrath, a n-imscrúdú nó chun ciontóirí a ghabháil nó a n-ionchúiseamh. D’fhéadfadh faireachas ceilte a bheith riachtanach agus d’fhéadfadh údar a bheith leis, ó am go chéile, sa chás nach mbeadh i gceist le faireachas follasach ach aon ghníomhaíocht mhídhleathach a aistriú chuig suíomh éigin eile nach bhfuil TCI le fáil ann, d’fhéadfadh dumpáil mhídhleathach ag suíomhanna sonracha a bheith mar údar le faireachas ceilte, mar shampla, faoi réir an bheartais seo.
* Ní mór go mbeidh faireachas TCI ceilte spriocdhírithe agus gearrthéarmach.
* Níor cheart ach daoine aonair/suíomhanna sonracha agus ábhartha a thaifeadadh.
* Mura bhfaightear aon fhianaise atá ábhartha do chuspóir an fhaireachais TCI ceilte laistigh de thréimhse réasúnta, ba cheart stop a chur leis an bhfaireachas TCI.
* Sa chás go n-iarrann An Garda Síochána faireachas ceilte a dhéanamh ar réadmhaoin de chuid na Comhairle, ba cheart aon iarratas a dhéanamh i scríbhinn.

# Taifeadtaí TCI a Choinneáil

Ní choinneofar sonraí a taifeadadh ar chórais TCI ar feadh tréimhse níos faide ná mar a mheastar le bheith riachtanach de réir Airteagal 5(1)(e) den RGCS.

* Go hiondúil, ní choinneoidh Comhairle Chontae na Gaillimhe sonraí a taifeadadh ar ár gcórais TCI ar fad, mar a chuimsítear iad sa bheartas seo, ar feadh tréimhse níos faide ná uastréimhse de 30 lá (28 lá i gcás an TCI Pobalbhunaithe).
* Féadfaidh Comhairle Chontae na Gaillimhe, áfach, sonraí a taifeadadh ar chórais TCI a choinneáil ar feadh tréimhse níos faide ná an uastréimhse, in imthosca ina bhfuil na sonraí ag teastáil do chuspóirí fianaiseacha agus/nó d’imeachtaí dlí.
* Is le Comhairle Chontae na Gaillimhe na híomhánna go léir.

# Rochtain TCI

Beidh an rochtain uile ar íomhánna teoranta do phearsanra údaraithe agus coinneoidh ball foirne ainmnithe Loga Rochtana. Cuimseofar sna logaí taifead de na hiarratais ar fad déanta ag Ábhair Sonraí, An Garda Síochána agus fostaithe ainmnithe chun féachaint ar chóipeanna de thaifeadtaí TCI nó chun a leithéid de thaifeadtaí a fháil agus cuspóir dá leithéid d’iarratais. Ní mór féachaint dá leithéid a chur i gcrích ar mhaithe le cuspóir dlisteanach sonrach i gcomhréir leis an mbeartas seo agus ní mór Foirm Taifeadtaí Sonraí TCI Chomhairle Chontae na Gaillimhe agus / nó Aistrithe chuig Tríú Páirtí a chomhlánú.

## Rochtain Tríú Páirtí ar Thaifeadtaí TCI

Féadfar rochtain ar thaifeadtaí TCI a thabhairt do na daoine seo a leanas:

* Ionadaithe dlíthiúla na nÁbhar Sonraí - de bhua iarratais rochtana faoi reachtaíocht Cosanta Sonraí, sa chás go gcuirtear eolas maidir le ham, le dáta agus le suíomh na dtaifeadtaí ar fáil don Chomhairle;
* Stiúrthóir Seirbhísí - chun cabhrú leis an Stiúrthóir ábhartha fíricí a bhunú i gcásanna líomhnaithe d’iompar do-ghlactha;
* Daoine aonair (nó a n-ionadaithe dlíthiúla) – faoi réir Ordaithe Cúirte;
* Árachóirí na Comhairle;
* Oifigigh Údaraithe TCI;
* Páirtithe eile, arna gceadú ag an Rialaitheoir Sonraí (Comhairle Chontae na Gaillimhe).

## Rochtain ag Daoine is Ábhar do na Sonraí

Tugann an reachtaíocht um chosaint sonraí an ceart d’ábhair sonraí rochtain a fháil ar a gcuid sonraí pearsanta. Cuimsítear leis seo sonraí pearsanta gafa ag taifeadtaí TCI. Féadfar iarratais rochtana a sheoladh i scríbhinn chuig:

Oifigeach Cosanta Sonraí

Seirbhísí Corparáideacha

Comhairle Chontae na Gaillimhe

Cnoc na Radharc

Gaillimh

H91 H6KX

nó trí ríomhphost chuig [dpo@galwaycoco.ie](mailto:dpo@galwaycoco.ie)

nó is féidir glaoch ar an Oifigeach Cosanta Sonraí ar an uimhir 091 509000.

I gcúinsí ina gcoinnítear sonraí chun críocha tuilleadh imscrúdaithe nó ionchúisimh fhéideartha, féadfar rochtain ar na sonraí sin a choinneáil siar go dtí go gcríochnófar imscrúduithe agus/nó go dtionscnófar imeachtaí dlí.

Ní leor d’ábhair sonraí iarratas rochtana ginearálta a dhéanamh ar chóip de thaifeadtaí TCI. Seachas sin, ní mór d’ábhair sonraí a shonrú go bhfuil siad ag lorg rochtana ar chóip de thaifeadtaí TCI ina bhfuil a gcuid sonraí pearsanta gafa idir dátaí sonraithe, ag amanna áirithe agus ag suíomh ainmnithe. Agus a leithéid d’íomhá á lorg, beidh sé riachtanach don iarrthóir a ngrianghraf féin a chur ar fáil chun a chinntiú go bhfuil sé ag teacht leis an méid atá le feiceáil ar an TCI.

Nuair a thugtar rochtain d’ábhar sonraí ar thaifeadtaí TCI dá sonraí pearsanta, ar choinníoll gur ann dá leithéid de shonraí pearsanta fós, féadfaidh an Chomhairle stadán / sraith grianghraf stadáin, téip, diosca nó aon ghléas a chur ar fáil i dteannta le híomhánna ábhartha. Sa chás go sainaithnítear duine éigin eile san íomhá / sa taifeadadh, ní fhéadfar na híomhánna sin a chur ar fáil ach sa chás gur féidir iad a fholú / a phicteilíniú ionas nach n-aithneofar daoine eile nó nach mbeidh siad inaitheanta, ach amháin má údaraíonn siad don Chomhairle amhlaidh a dhéanamh.

## Rochtain ag an nGarda Síochána

Ceanglaítear go ndéantar iarratais ón nGarda Síochána chun rochtain a fháil ar thaifeadtaí TCI, nó chun cóipeanna a fháil dóibh, go foirmiúil i scríbhinn ar pháipéar ceannteidil an Gharda Síochána, leis an uimhir uathúil PULSE luaite air agus é sínithe ag ball ardchéimiúil den Gharda Síochána (e.g. Ceannfort). Ba cheart go sonrófaí ar an iarratas sonraí na dtaifeadtaí TCI atá ag teastáil agus go luafaí bonn dlí an iarratais.

Chun críocha praiticiúla, i gcás práinneach, d’fhéadfaí go mbeadh iarratas ó bhéal leordhóthanach chun an píosa scannánaíochta atá á lorg a scaoileadh. Ba cheart iarratas foirmiúil i scríbhinn a dhéanamh i ndiaidh aon iarratas ó bhéal dá leithéid a dhéanamh, áfach.

## Rochtain faoi Shaoráil Faisnéise (SF)

Faoi na hAchtanna um Shaoráil Faisnéise (ASF), is féidir le daoine iarratas a dhéanamh ar aon fhaisnéis taifeadta (le díolúintí áirithe) atá i seilbh na Comhairle. Más féidir daoine a aithint ón bpíosa scannánaíochta ar an gcóras TCI, áfach, is ionann é sin agus faisnéis phearsanta faoin duine atá i gceist agus ní dócha go nochtfar é mar fhreagairt ar Iarratas Saorála Faisnéise. Chomh maith leis sin, d’fhéadfadh údarás poiblí ag a bhfuil córais faireachais, iarratais ar fhaisnéis a fháil freisin faoi ASF a bhaineann leis na córais faireachais sin. Mar shampla, d’fhéadfadh iarrthóirí faisnéis a iarraidh maidir le hoibriú na gcóras, maidir le suíomh na gcóras, nó maidir leis na costais a bhaineann lena n-úsáid agus lena gcothabháil. Má choinnítear an fhaisnéis seo, ansin ní mór machnamh a dhéanamh faoi cé acu an bhfuil sé oiriúnach an fhaisnéis seo a nochtadh faoin ASF. Ba cheart iarratais faoi ASF a dhéanamh ar na bealaí seo a leanas:

Ríomhphost a sheoladh chuig [foi@galwaycoco.ie](mailto:foi@galwaycoco.ie)

nó é a sheoladh chuig:

An Roinn SF

Seirbhísí Corparáideacha

Comhairle Chontae na Gaillimhe

Cnoc na Radharc

Gaillimh

H91 H6KX

## Socruithe Slándála le haghaidh TCI

Beidh rochtain ar gach córas TCI agus ar a thaifeadtaí teoranta don Fhostaí Ainmnithe agus do phearsanra eile a bhfuil rochtain údaraithe acu ar an gcóras.

Ba cheart an meán stórála a úsáideann an córas TCI a choinneáil in áit shábháilte. Más féidir, rialófar rochtain ar sheomraí Mhol TCI trí Maglock.

# Clár TCI

Coinneoidh an Chomhairle Chontae Clár TCI. Cuimseofar an fhaisnéis seo a leanas sa chlár:

* Suíomh agus comhordanáidí CSD gach córas TCI;
* Cineál agus múnla gach córas TCI;
* Cuspóir gach córas TCI;
* Sonraí an tsoláthraí seirbhíse TCI;
* Comharthaíocht (comhordanáidí CSD agus léarscáil);
* Sonraí an Fhostaí Ainmnithe atá freagrach as gach córas TCI;
* Tréimhse choinneála i leith taifeadtaí TCI;
* Stádas na monatóireachta (monatóireacht bheo);
* Stádas ceilte.

# Measúnú Tionchair ar Chosaint Sonraí (MTCS)

Cuirfear Measúnú Tionchair ar Chosaint Sonraí i gcrích, de réir na gceanglas reachtacha cosanta sonraí, sula ndéantar aon chóras TCI nua a shuiteáil nó sula ndéantar córas TCI atá in úsáid cheana féin a uasghrádú. Is é an cuspóir atá ag MTCS go n-éascaítear bearta oiriúnacha a shainaithint agus a chur chun feidhme chun deireadh a chur le rioscaí a eascraíonn as sonraí pearsanta a phróiseáil ag córas TCI nó chun rioscaí dá leithéid a íoslaghdú.

# Monatóireacht agus Athbhreithniú

Beidh an beartas seo faoi réir monatóireachta agus athbhreithnithe leanúnaigh agus cuirfear san áireamh ann faisnéis nó treoirlínte athraitheacha. Cinnteoidh na hathbhreithnithe seo go gcomhlíonfar ceanglais, beartais agus caighdeáin dhlíthiúla go praiticiúil. Beidh an beartas seo i bhfeidhm ón dáta a nglacann Foireann Bainistíochta Shinsearach Chomhairle Chontae na Gaillimhe leis agus beidh monatóireacht á déanamh ag an Stiúrthóir Seirbhísí ábhartha ar chur chun feidhme an bheartais agus ar an tslí a bhfuiltear ag cloí leis.

# Ceart Gearán a dhéanamh leis an gCoimisinéir Cosanta Sonraí

Mura bhfuil tú sásta le toradh na freagartha faighte ag an gComhairle, tá tú i dteideal gearán a dhéanamh leis an gCoimisinéir Cosanta Sonraí a d’fhéadfadh imscrúdú a dhéanamh ar an gceist ar do shon. Is é seo a leanas suíomh gréasáin an Choimisinéara Cosanta Sonraí [www.dataprotection.ie](http://www.dataprotection.ie) nó is féidir leat teagmháil a dhéanamh leis an Oifig mar seo a leanas:

**Uimhir Theileafóin** 1800 437 737 / (01) 765 01 00

**Ríomhphost** <https://forms.dataprotection.ie/contact>

**Seoladh**

An Coimisiún um Chosaint Sonraí

21 Cearnóg Mhic Liam Theas

Baile Átha Cliath 2

D02RD28

Éire

# Tuilleadh Eolais

Tá tuilleadh eolais faoi fheidhmiú an doiciméid bheartais seo ar fáil ón Oifigeach Cosanta Sonraí, Comhairle Chontae na Gaillimhe. Seo a leanas sonraí teagmhála Oifigeach Cosanta Sonraí na Comhairle Contae:

Ríomhphost: [dpo@galwaycoco.ie](mailto:dpo@galwaycoco.ie)

Seoladh: Oifigeach Cosanta Sonraí

Áras an Chontae

Cnoc na Radharc

Gaillimh

H91 H6KX

# Aguisíní

## Aguisín 1 – *Sainmhínithe*

Sainmhínithe ar fhocail / frásaí a úsáidtear maidir le cosaint sonraí pearsanta agus dá dtagraítear i dtéacs an pholasaí:

**RGCS:** An Rialachán Ginearálta maidir le Cosaint Sonraí (RGCS) (Rialachán (AE) 2016/679)

**Achtanna um Chosaint Sonraí:** Na hAchtanna um Chosaint Sonraí, 1988 - 2018

Tugann na RGCS agus na hAchtanna um Chosaint Sonraí cearta do dhaoine aonair mar aon le freagrachtaí a thabhairt do dhaoine a bhfuil sonraí pearsanta á láimhseáil, á bpróiseáil, á mbainistiú agus á rialú acu. Ní mór don Chomhairle cloí le forálacha na nAchtanna um Chosaint Sonraí agus faisnéis phearsanta á bailiú agus á stóráil aici. Baineann sé seo le faisnéis phearsanta a bhaineann le fostaithe na heagraíochta agus le daoine aonair a idirghníomhaíonn leis an eagraíocht.

**Iarratas Rochtana:** Is iarratas é seo a chuirtear faoi bhráid na heagraíochta chun rochtain a fháil ar shonraí pearsanta i gcomhréir leis an reachtaíocht maidir le cosaint sonraí.

**TCI:** Is ionann teilifís ciorcaid iata, nó físfhaireachas, agus úsáid a bhaint as físcheamaraí chun comhartha a tharchur chuig áit shonraithe ar líon teoranta monatóirí. Ansin, is féidir na híomhánna a thaifeadadh ar fhístéip nó ar DVD nó ar fhearas taifeadta dhigitigh eile.

**Sonraí:** Faisnéis i bhfoirm is féidir a phróiseáil. Áirítear leis sonraí uathoibrithe nó leictreonacha (aon fhaisnéis ar ríomhaire nó faisnéis a thaifeadtar le hintinn iad a chur ar ríomhaire) agus sonraí láimhe (faisnéis a thaifeadtar mar chuid de chóras comhdúcháin ábhartha nó le hintinn gur cheart go mbeadh sí mar chuid de chóras comhdúcháin ábhartha).

**Rialaitheoir Sonraí:** Déanann rialaitheoir sonraí cinneadh maidir le cuspóir agus le modhanna próiseála sonraí pearsanta. I bhfocail eile, déanann an rialaitheoir sonraí cinneadh maidir leis na fáthanna agus na dóigheanna a bhaineann le hoibríocht próiseála sonraí.

**Próiseáil Sonraí:** Aon oibríocht nó sraith oibríochtaí a dhéanamh ar shonraí, lena n-áirítear:

* Na sonraí a fháil, a thaifeadadh nó a choinneáil
* Na sonraí a bhailiú, a eagrú, a stóráil, a athrú nó a oiriúnú
* Na sonraí a aisghabháil, a cheadú nó a úsáid
* Na sonraí a nochtadh trí iad a tharchur, a scaipeadh nó a chur ar fáil ar bhealach eile
* Na sonraí a ailíniú, a chomhcheangal, a bhlocáil nó a scriosadh

**Próiseálaí Sonraí:** Feidhmíonn próiseálaí sonraí de réir treoracha a fhaightear ón rialaitheoir sonraí amháin, trí shonraí pearsanta a phróiseáil thar ceann an rialaitheora sonraí. Ní chuimsítear sa sainmhíniú seo fostaí de chuid rialaitheora sonraí a phróiseálann sonraí le linn a bhfostaíochta. Leagtar freagrachtaí ar eintitis dá leithéid leis an reachtaíocht Cosanta Sonraí maidir lena bpróiseáil de na sonraí pearsanta.

**Ábhar Sonraí:** An duine aonair beo aitheanta nó inaitheanta lena mbaineann na sonraí pearsanta.

**Sonraí Pearsanta:** Aon fhaisnéis a bhaineann le duine nádúrtha aitheanta nó inaitheanta. Is é atá i gceist le duine nádúrtha inaitheanta ná duine ar féidir iad a aithint, go díreach nó go hindíreach, go háirithe trí thagairt d’aitheantóir amhail ainm, uimhir aitheantais, sonraí suímh, aitheantóir ar líne nó toisc amháin nó níos mó a bhaineann go sonrach le haitheantas fisiciúil, fiseolaíoch, géiniteach, meabhrach, geilleagrach, cultúrtha nó sóisialta an duine nádúrtha sin. Cuimsítear leis seo freisin sonraí a d’fhéadfadh a bheith, in éineacht le sonraí eile, mar bhonn le haitheantas duine nádúrtha, nó gur dócha gurb amhlaidh a bheadh siad.

## [Aguisín 2 – *Teimpléid Chomharthaí TCI*](https://www.galway.ie/en/services/yourcouncil/dataprotection/cctv/)

## [Aguisín 5 – *Foirm - Taifeadta agus/nó Aistrithe TCI chuig 3ú Páirtí*](https://www.galway.ie/en/services/yourcouncil/dataprotection/cctv/)

[**Aguisín 6 – *Fógraí Príobháideachais***](https://www.galway.ie/en/services/yourcouncil/dataprotection/cctv/)

## [Aguisín 7 - *Fardal de cheamaraí TCI atá suiteáilte ag Comhairle Chontae na Gaillimhe ar fud Chontae na Gaillimhe mar aon le heolas faoina stádas oibríochtúil i láthair na huaire*](https://www.galway.ie/en/services/yourcouncil/dataprotection/cctv/)